
PARLAMENTUL ROMÂNIEI

CAMERA DEPUTAŢILOR

Comisia pentru politică  economică,

 reformă şi privatizare

Bucureşti, 

Nr. 21/144/08.04.2004





C ă t r e,





 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru modificarea Ordonanţei Guvernului nr. 59/1994 privind reglementarea operaţiunilor de import-export care se derulează prin cliring, barter şi cooperare economică internaţională în baza acordurilor comerciale şi de plăţi guvernamentale, trimis cu adresa nr. PLx 120/10.03.2004, Camera Deputaţilor fiind Cameră decizională.

PREŞEDINTE,

Dan Radu RUŞANU

R  A  P  O  R  T    

asupra  proiectului de Lege pentru modificarea Ordonanţei Guvernului nr. 59/1994 

privind reglementarea operaţiunilor de import-export care se derulează prin cliring,

 barter şi cooperare economică internaţională în baza acordurilor comerciale 

şi de plăţi guvernamentale

În conformitate cu prevederile art. 89 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr. 23/2003, Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege pentru modificarea Ordonanţei Guvernului nr. 59/1994 privind reglementarea operaţiunilor de import-export care se derulează prin cliring, barter şi cooperare economică internaţională în baza acordurilor comerciale şi de plăţi guvernamentale, trimis cu adresa nr. PLx 120/10.03.2004.


Proiectul de lege a fost adoptat de Senat în şedinţa din 4 martie 2004.


 La întocmirea prezentului raport, Comisia a avut în vedere:

            - Avizul nr.1822/22.12.2003 al Consiliului Legislativ;


- Avizul nr. 151/17.03.2004 al Comisiei pentru buget, finanţe şi bănci;


- Avizul nr. PLx 120/29.03.2004 al Comisiei juridice, de disciplină şi imunităţi.


Ca urmare a încheierii negocierilor privind Capitolul nr. 1 – "Libera circulaţie a mărfurilor" a rezultat modificarea unor reglementări din actuala legislaţie în domeniu.


Proiectul de lege are ca obiect modificarea Ordonanţei Guvernului nr. 59/1994, prin eliminarea art. 7 referitor la obligativitatea eliberării de licenţe de import pentru operaţiunile derulate prin conturile de cliring, barter şi cooperare economică internaţională.

       Proiectul de Lege face parte din categoria legilor ordinare, potrivit prevederilor art. 73 alin. (1) din Constituţie. 

            Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 8 aprilie 2004.
            La lucrări, au fost prezenţi 28 deputaţi din totalul de 30 membri ai Comisiei.

            În urma dezbaterii, Comisia, a hotărât, cu 26 voturi pentru, 1 vot împotrivă şi o abţinere, ca proiectul de Lege pentru modificarea Ordonanţei Guvernului nr. 59/1994 privind reglementarea operaţiunilor de import-export care se derulează prin cliring, barter şi cooperare economică internaţională în baza acordurilor comerciale şi de plăţi guvernamentale să fie aprobat, în forma adoptată de Senat.

 PREŞEDINTE,                                                                                                                                                 Dan Radu Ruşanu                                  

                      



SECRETAR,                                                

             


               Iuliu Vida                                  









         Consilier parlamentar

                                                                                                                   
         Doina Leonte










         Expert parlamentar










         Alina Hodivoianu

